கேள்வி: மெக்சிகோ நகர மெற்றோ விபத்து - பின்விளைவு குறித்து விரிவாக சொல்லுங்கள்.
பதில்: File:Incidente Línea 12 Ciudad México 2021 (2).jpg தடம் 12 முழுவதிலும் சேவைகள் இடைநிறுத்தப்பட்டு பேருந்து சேவைக்கு மாற்றப்பட்டன. எஸ்.டி.சி குடியிருப்பாளர்களை இப்பகுதியைத் தவிர்க்குமாறு எச்சரித்தது. மெக்சிகோ மாநகரத் தந்தை கிளாடியா ஷெய்ன்பாம், ஒரு சர்வதேச நிறுவனம் விபத்துக்கான காரணம் குறித்த விசாரணையில் ஈடுபடும் என்று கூறினார். ரயில் தடம் பயணத்திற்குத் தடை செய்யப்பட்டுக் கணக்கெடுப்பு மேற்கொள்ளப்படும் என்றார். மத்திய அரசு மூன்று நாட்கள் தேசியத் துக்கத்தை அறிவித்தது. மெக்சிகோ மெற்றோ தொழிலாளர்கள் சங்கத்தின் பொதுச் செயலாளர், 8,000 தொழிலாளர்கள் தங்கள் பணிக்கு போதிய பாதுகாப்பு இல்லாத காரணத்தினால் வேலைநிறுத்தத்தில் ஈடுபடுவதாக அறிவித்தனர்.
கேள்வி: மெக்சிகோ நகர மெற்றோ விபத்து - எதிர்ப்பு என்பது என்ன?
பதில்: அடுத்த நாள், எதிர்ப்பாளர்கள் பல நிலையங்களை அழித்தனர், கண்ணாடி மேடை பகிர்வுகளை உடைத்து, நிலைய சுவர்களில் "இது ஒரு விபத்து அல்ல - இது அலட்சியம்" போன்ற முழக்கங்களை எழுப்பினர். ஆர்ப்பாட்டக்காரர்கள் பெரிஃபெரிகோ ஓரியண்டே நிலையத்திலிருந்து விபத்து நடந்த இடத்திற்கு "இது ஒரு விபத்து அல்ல, பொறுப்பானவர்களுக்கு முதல் மற்றும் கடைசி பெயர்கள் உள்ளன" மற்றும் "ஊழல் பலி, இறந்தவர்கள் எப்போதும் மக்கள்" என்று பதாகைகளுடன் அணிவகுத்துச் சென்றனர்.